

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.2.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | ZŠ Škultétyho 1, Nitra |
| 1. Názov projektu | Rozvoj prírodovednej a čitateľskej gramotnosti |
| 1. Kód projektu ITMS2014+ | 312011S818 |
| 1. Názov pedagogického klubu | Čitateľsko - humanitný |
| 1. Dátum stretnutia pedagogického klubu | 16. 12. 2019 |
| 1. Miesto stretnutia pedagogického klubu | Základná škola Škultétyho 1 Nitra, miestnosť informatiky |
| 1. Meno koordinátora pedagogického klubu | Mgr. Lucia Zahoranová |
| 1. Odkaz na webové sídlo zverejnenej správy | <https://zsskultetyhonitra.edupage.org/a/nase-projekty?eqa=dGV4dD10ZXh0L3RleHQxNiZzdWJwYWdlPTE%3D> |

|  |
| --- |
| 1. **Manažérske zhrnutie:**   Členovia klubu sa diskutovali o svojich skúsenostiach z krúžkovej činnosti a výsledkoch žiakov, zaoberali sa identifikáciou problémov vo vyučovacom procese (čítanie s porozumením) a pracovali na konkrétnych úlohách na zistenie čitateľskej gramotnosti žiakov. Niektoré, už aplikované pracovné listy a aktivity, odprezentovali a analyzovali ich vhodnosť a prínos pre žiakov.  Kľúčové slová: čitateľská gramotnosť, úlohy na zisťovanie gramotnosti žiakov, výmena skúseností, analýza, prezentácia, ekológia, obaly, životné prostredie, plasty, hlavátka podunajská |
| 1. **Hlavné body, témy stretnutia, zhrnutie priebehu stretnutia:** 2. Úvod 3. Prezentácie pracovných listov a aktivít 4. Analýza dosiahnutých cieľov   Priebeh stretnutia  Bod č.1  Stretnutia sa zúčastnili všetci členovia PK (viď prezenčná listina). Oboznámili sa s programom a odsúhlasili jeho priebeh. Ciele stanovené na predchádzajúcom stretnutí sa priebežne plnia.  Bod č. 2  Členovia PK boli vyzvaní, aby odprezentovali svoje nadobudnuté skúsenosti zo zrealizovaných aktivít a poukázali na možný prínos pre žiaka. Pedagógovia mali pripravené krátke ukážky svojej práce odkomunikované prostredníctvom interaktívnej tabule. Popisovali svoje postupy práce, na ukážku ponúkli vytvorené pracovné listy a predstavili overené aktivity. V závere zhrnuli reakciu žiakov na zrealizované činnosti. Súčasťou bola i krátka diskusia vyplývajúca z jednotlivých prezentácií.  Pani učiteľka Preložníková (Litera) si na prvej úvodnej hodine prezrela so žiakmi pripravený učebný materiál: texty, DVD, aktivity (vychádzajúce zo samotného DVD nosiča), učebnica biológie, kniha Cesta za tichom, Veľký sprievodca rybára. Následne so žiakmi uskutočnila krátky brainstorming, počas ktorého mali žiaci zaznamenávať na tabuľu svoje návrhy, nápady, akým smerom bude krúžok Litera zameraný a aké témy sa na ňom budú riešiť. Žiaci vytvorili i pojmovú mapu. Premietnutý dokumentárny film Kráľovná Karpát od dokumentaristu Jána Blaška plynule nadviazal na predchádzajúcu aktivitu. Film je zameraný predovšetkým na slovenské vody. V rieke Orava pláva vzácna ryba hlavátka podunajská, ktorá je ale posledné roky výrazne ohrozená. Vedúca krúžku film priebežne zastavovala, aby si žiaci stíhali robiť poznámky. Cudzie slová, ktorým nerozumeli, písali priamo na tabuľu. Pri vysvetľovaní pojmov pracovali s Krátkym slovníkom slovenského jazyka (KSSJ) a Slovníkom súčasného slovenského jazyka (SSSJ). Prostredníctvom diskusie o znečisťovaní vôd i samotnej hlavátke podunajskej dochádzalo na základe nadobudnutých poznatkov z biológie k prepojeniu medzipredmetových vzťahov. Vyučujúcej sa overila i didaktická hra: „Inkognito“. Žiaci na stretnutiach pracovali najmä s textami, analyzovali ich, tvorili pojmové mapy. Aktivita s názvom „Čo poznáme, čo vnímame“ viedla žiakov k precíteniu a hlbšiemu zamysleniu sa nad témami týkajúce sa životného prostredia. Vyučujúca dbala na striedanie sa členov jednotlivých skupín a aktivitu priebežne usmerňovala. Výsledkom činnosti boli 3 pojmové mapy, ktoré následne žiaci odprezentovali. Zopakovanie nadobudnutých vedomostí si žiaci overovali prostredníctvom tajničiek. Na žiakov zapôsobila i aktivita „Vidím, ale nepočujem“, počas ktorej si žiaci pozreli určitý úsek filmu bez zvuku. Na základe zraku vnímali prezentovaný materiál a zapisovali si svoje myšlienky na papier. Napokon si pozreli ten istý úsek filmu aj so zvukom a vyhodnotili, akú dôležitú úlohu zohrávajú naše zmysly pri vnímaní okolia.  Pani učiteľka Titková a Peniašková, ktoré vedú krúžok Čarovná čitáreň a Čítajte s nami taktiež počas úvodnej hodiny oboznámili žiakov s projektom „Požičaná planéta“. Veku primeranou formou žiakom predstavili environmentálne problémy našej planéty. Ukážkou encyklopedických kníh žiakom priblížili našu Zem a jej zaujímavosti z rastlinnej a živočíšnej ríše. Pozornosť žiakov sa budú snažiť i počas ďalších stretnutí upriamovať na činnosť vody, vetra a slnka v súvislosti s kolobehom vody na Zemi. So žiakmi si pozreli aj video Príbeh Zeme- potreba ochrany všetkého živého na Zemi.  Pani učiteľka Snková na krúžku Modrá planéta vyzvala žiakov hneď v úvode zamyslieť sa nad témou Znečistenie životného prostredia. Chcela poukázať na najväčšie zdroje znečistenia, na ich dopady i na možnosti ich eliminácie. Žiaci medzi sebou diskutovali o znečisťovaní vôd, kto patrí medzi najväčších znečisťovateľov, ako predísť znečisteniu vody. Prostredníctvom knižných materiálov zbierali informácie o vode, o spotrebe balenej vody na Slovensku, prečo sme ochotní kupovať vodu v plaste a pod.. Žiaci vytvorili k danej problematike pojmovú mapu, tajničky i osemsmerovky.  Bod č. 3  Vedúci PK po prezentovaní svojich krúžkových činností analyzovali doterajšie splnenie cieľov. Informovali kolegov o tom, ako žiaci reagujú na jednotlivé aktivity a pracovné listy. Oboznámili žiakov so základnými problémami a riešeniami, obohatili ich o nové poznatky a pojmy, ktoré využívajú na ďalších stretnutiach. Ciele krúžkov sa každým stretnutím po čiastkach plnia a vedúci PK čerpajú námety tiež od kolegov a žiakov samotných. |
| 1. **Závery a odporúčania:**   Členovia PK sa jednoznačne zhodli na tom, že krúžková činnosť zameraná na rozvíjanie čitateľskej i prírodovednej gramotnosti má svoj veľký význam, nakoľko žiakom nie je životné prostredie ľahostajné. Na krúžkoch sa ich učitelia snažia vlastným uvedomením si priviesť k tomu, aby sa zaujímali o svet okolo seba, triedili odpady, správali sa zodpovedne a taktiež k tomu , aby nadobudnuté vedomosti šírili i ďalej. Členovia sa naďalej budú snažiť žiakom priblížiť problematiku, vytvárať pre nich zaujímavé pracovné listy ako aj aktivity.  PK berie na vedomie:   1. Aktivitu a pracovné postupy vedúcich jednotlivých krúžkov 2. Analýzu dosiahnutých cieľov   **PK ukladá:**  **9/2019** Vytvárať pracovné listy a zaraďovať aktivity do krúžkovej činnosti  Termín: priebežne Zodpovední: všetci členovia PK  **10/2019** Vypracovať zhrnutie činnosti žiakov jednotlivých krúžkov za mesiac december  Termín: do 31. 12. 2019 Zodpovední: všetci členovia PK  Vedúca PK sa poďakovala prítomným a ukončila stretnutie. |

|  |  |
| --- | --- |
| 1. Vypracoval (meno, priezvisko) | Mgr. Lucia Zahoranová |
| 1. Dátum | 1. 12. 2019 |
| 1. Podpis |  |
| 1. Schválil (meno, priezvisko) | PaedDr. Jana Meňhartová |
| 1. Dátum | 18. 12. 2019 |
| 1. Podpis |  |

**Príloha:**

Prezenčná listina zo stretnutia pedagogického klubu

# Ministerstvo školstva, vedy, výskumu a športu Slovenskej republiky



|  |  |
| --- | --- |
| Prioritná os: | Vzdelávanie |
| Špecifický cieľ: | 1.2.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | ZŠ Škultétyho 1, Nitra |
| Názov projektu: | Rozvoj prírodovednej a čitateľskej gramotnosti |
| Kód ITMS projektu: | 312011S818 |
| Pedagogický klub | Čitateľsko-humanitný, stretnutie č. 4 |

# PREZENČNÁ LISTINA

Miesto konania pedagogického klubu: zasadačka ZŠ Škultétyho 1, Nitra

Dátum konania pedagogického klubu: 16. 12. 2019

Trvanie pedagogického klubu: od 14,00 hod do 17,00hod

Zoznam účastníkov pedagogického klubu:

|  |  |  |
| --- | --- | --- |
| č. | Meno a priezvisko | Podpis |
| 1. | PaedDr. Renáta Titková |  |
| 2. | Mgr. Adriána Záhorec Brotková |  |
| 3. | PaedDr. Zuzana Srnková |  |
| 4. | Mgr. Dominika Segíňová |  |
| 5. | Mgr. Jana Peniašková |  |
| 6. | Mgr. Eva Preložníková |  |
| 7. | Mgr. Lucia Zahoranová |  |

Zoznam účastníkov:

|  |  |  |
| --- | --- | --- |
| č. | Meno a priezvisko | Podpis |
| 1. | PaedDr. Jana Meňhartová |  |